**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ADMINISTRACINĖS KOMISIJOS PRIE KLAIPĖDOS MIESTO SAVIVALDYBĖS TARYBOS SUDARYMO IR SUDĖTIES PATVIRTINIMO“**

**1. Sprendimo projekto esmė, tikslai ir uždaviniai.**

Savivaldybės tarybos komitetų, komisijų, kitų Savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas yra išimtinė tarybos kompetencija. Šiuo sprendimo projektu siūloma sudaryti nuolatinę Administracinę komisiją prie Klaipėdos miesto savivaldybės tarybos bei patvirtinti jos sudėtį. Administracinė komisija nagrinėja Lietuvos Respublikos administracinės teisės pažeidimų kodeksu (ATPK) jos kompetencijai priskirtas administracinių teisės pažeidimų bylas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, įgyvendinant Vietos savivaldos įstatymo nuostatas –savivaldybės taryba savo įgaliojimų laikui sudaro nuolatines komisijas.

Pagal Administracinių teisės pažeidimų kodekso 218 straipsnio 1 dalį Administracines komisijas sudaro savivaldybių tarybos šios sudėties: komisijos pirmininkas, pirmininko pavaduotojas, etatinis atsakingasis sekretorius ir nariai.

Vietos savivaldos įstatymo 15 straipsnis nustato, kad savivaldybės taryba Administracinės komisijos pirmininką mero teikimu skiria iš tarybos narių. Komisijos nariais gali būti savivaldybės tarybos nariai, valstybės tarnautojai, gyvenamųjų vietovių bendruomenių ir bendruomeninių organizacijų atstovai, kiti savivaldybės bendruomenės nariai. Komisijos atsakingojo sekretoriaus pareigas atlieka Savivaldybės administracijos direktoriaus paskirtas valstybės tarnautojas, funkcijos įrašomos į valstybės tarnautojo pareigybės aprašymą.

Siekiant efektyvesnio darbo, siūloma sudaryti komisiją iš penkių narių.

Komisijos atsakingojo sekretoriaus pareigas pagal Savivaldybės administracijos direktoriaus patvirtintą pareigybės aprašymą atlieka Viešosios tvarkos skyriaus vyresnysis specialistas.

**3. Kokių rezultatų laukiama.**

Bus sudaryta nuolatinė komisija ATPK jos kompetencijai priskirtų administracinių teisės pažeidimų byloms nagrinėti.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimui įgyvendinti.**

Lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Teigiamos – užtikrintas objektyvus administracinių bylų nagrinėjimas Klaipėdos miesto savivaldybėje.

Neigiamų pasekmių nenumatoma.

Viešosios tvarkos skyriaus vedėja Kristina Vintilaitė